മഠത്തില് വാസുദേവന്പിള്ള സ്മാരക പുരസ്കാരം ഡോ. വി.പി. ഗംഗാധരന് സമ്മാനിച്ചു ഓച്ചിറ: മഠത്തില് വി. വാസുദേവന്പിള്ള സ്മാരക പുരസ്കാരം അര്ബുദചികിത്സാ വിദഗ്ധന് ഡോ. വി.പി. ഗംഗാധരന് സമ്മാനിച്ചു. എറണാകുളം പനമ്ബിള്ളി നഗര് അവന്യു സന്െറര് ഹോട്ടലില് നടന്ന ചടങ്ങില് എ.എം. ആരിഫ് എം.പി പുരസ്കാരം കൈമാറി. മഠത്തില് വാസുദേവന്പിള്ള ഫൗണ്ടേഷന് ഏര്പ്പെടുത്തിയ പുരസ്കാരം 33,333 രൂപയും പ്രശസ്തിപത്രവും ഫലകവും അടങ്ങുന്നതാണ്. തഴവ മഠത്തില് ബി.ജെ.എസ്.എം വൊക്കേഷനല് ആന്ഡ് ഹയര് സെക്കന്ഡറി സ്കൂള് സ്ഥാപക മാനേജരായിരുന്ന മഠത്തില് വി. വാസുദേവന്പിള്ളയുടെ ആറാമത് ചരമ വാര്ഷികത്തോടനുബന്ധിച്ചാണ് ചടങ്ങ് സംഘടിപ്പിച്ചത്. പി.ടി.എ പ്രസിഡന്റ് ബിജു പാഞ്ചജന്യം അധ്യക്ഷത വഹിച്ചു. ഐ.എന്.എല് ദേശീയ ട്രഷറര് ഡോ. എ.എ. അമീന് അനുസ്മരണ പ്രഭാഷണം നടത്തി. പൂര്വ വിദ്യാര്ഥി പ്രതിനിധി ഉണ്ണി കുശസ്ഥലി പുരസ്കാര ജേതാവിനെ പരിചയപ്പെടുത്തി. മുന് എം.എല്.എ എ.എന്. രാജന്ബാബു, മാനേജമന്െറ് പ്രതിനിധികളായ അനൂപ് രവി, ശ്രീലക്ഷ്മി, വൊക്കേഷനല് ഹയര് സെക്കന്ഡറി പ്രിന്സിപ്പല് കെ. ഉണ്ണികൃഷ്ണപിള്ള, ഹൈസ്കൂള് വിഭാഗം ടീച്ചര് ഇന് ചാര്ജ് ബിജു, ജനറല് കണ്വീനര് അനില് വയ്യാങ്കര, എസ്. സജീവ്, സന്തോഷ്കുമാര്, ബാബീസ് വിജയന് എന്നിവര് സംസാരിച്ചു. സ്കൂളില് നടന്ന ചടങ്ങില് മാനേജര് എല്. ചന്ദ്രമണി ദീപം തെളിക്കലും പുഷ്പാര്ച്ചനയും നടത്തി.